പ്രേമബന്ധത്തിന്റെ പേരില് ദലിത് യുവാവിനെ തല്ലിക്കൊന്ന് മൃതദേഹം വീട്ടുമുറ്റത്തുകൊണ്ടിട്ട സംഭവം അഞ്ച് പേര് കസ്റ്റഡിയില്: യുവാവിന്റെ കുടുംബത്തിന് 4.12 ലക്ഷം രൂപയുടെ ധനസഹായം നല്കി സര്ക്കാര് ജയ്പുര്: രാജസ്ഥാനിലെ ഹനുമാന്ഗഡ് ജില്ലയില് പ്രേമബന്ധത്തിന്റെ പേരില് ദലിത് യുവാവിനെ തല്ലിക്കൊന്ന് വീട്ടുമുറ്റത്തുകൊണ്ടിട്ട സംഭവത്തില് അഞ്ച് പേരെ പൊലീസ് കസ്റ്റഡിയിലെടുത്തു. യുവാവിന്റെ കുടുംബത്തിന് 4.12 ലക്ഷം രൂപയുടെ ധനസഹായം സര്ക്കാര് നല്കി. വ്യാഴാഴ്ചയാണ് ഒരു സംഘമാളുകള് യുവാവിനെ കൊലപ്പെടുത്തി മൃതദേഹം വീടിനു മുന്നില് കൊണ്ടിട്ടത്. യുവാവിനെ അടിച്ചുകൊല്ലുന്നതിന്റെ വിഡിയോ പ്രചരിച്ചതോടെയാണു അധികൃതര് ഇടപെട്ടത്. ബന്ധുക്കള് ധര്ണ നടത്തിയതിനു പിന്നാലെ പൊലീസ് 5 പേരെ കസ്റ്റഡിയിലെടുത്തു. വിഡിയോയില് കാണുന്ന പ്രതികളെ ഉടന് അറസ്റ്റ് ചെയ്യുമെന്നു പിലിബംഗ പൊലീസ് സര്ക്കിള് ഇന്സ്പെക്ടര് പറഞ്ഞു. സംസ്ഥാനത്തെ കോണ്ഗ്രസ് സര്ക്കാരിനെ ബിഎസ്പിയും ബിജെപിയും നിശിതമായി വിമര്ശിച്ചു. Stories you may Like